CELEX: 32022R0037
Language: et
Date: 2022-01-12 00:00:00
Title: Komisjoni rakendusmäärus (EL) 2022/37, 12. jaanuar 2022, millega muudetakse rakendusmäärust (EL) 2021/403 seoses teatavatesse liikidesse ja kategooriatesse kuuluvate kodulindude ja tehistingimustes peetavate lindude ning nende paljundusmaterjali saadetiste liitu toomiseks ja liikmesriikidevaheliseks liikumiseks kasutatavate loomatervise sertifikaatide näidiste ja loomatervise/ametlike sertifikaatide näidistega (EMPs kohaldatav tekst)

13.1.2022   
               
               
                  ET
               
               
                  Euroopa Liidu Teataja
               
               
                  L 8/92
               
            
         KOMISJONI RAKENDUSMÄÄRUS (EL) 2022/37,
         12. jaanuar 2022,
         millega muudetakse rakendusmäärust (EL) 2021/403 seoses teatavatesse liikidesse ja kategooriatesse kuuluvate kodulindude ja tehistingimustes peetavate lindude ning nende paljundusmaterjali saadetiste liitu toomiseks ja liikmesriikidevaheliseks liikumiseks kasutatavate loomatervise sertifikaatide näidiste ja loomatervise/ametlike sertifikaatide näidistega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. märtsi 2016. aasta määrust (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus), (1) eriti selle artikli 146 lõiget 2, artikli 156 lõike 2 esimese lõigu punkti a ning artikli 162 lõiget 5, artikli 238 lõiget 3 ja artikli 239 lõiget 3,
         võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (2) eriti selle artikli 90 esimese lõigu punkti a ja artikli 126 lõiget 3,
         ning arvestades järgmist:
         
                     (1)
                  
                  
                     Komisjoni rakendusmäärusega (EL) 2021/403 (3) on kehtestatud loomatervise sertifikaatide või loomatervise/ametlike sertifikaatide näidised, mida kasutatakse teatavatesse kategooriatesse kuuluvate maismaaloomade ja nende paljundusmaterjali saadetiste liitu toomiseks ja liikmesriikidevaheliseks liikumiseks. Need saadetised hõlmavad komisjoni delegeeritud määruste (EL) 2020/688 (4) ja (EL) 2020/692 (5) kohaldamisalasse kuuluvaid saadetisi.
                  
               
                     (2)
                  
                  
                     Rakendusmääruse (EL) 2021/403 I lisa 18. peatükis on esitatud loomatervise/ametliku sertifikaadi näidis vähem kui 20 kodulinnuisendi, kelle hulka ei kuulu silerinnalised linnud, või vähem kui 20 kodulindude haudemuna, mis ei hõlma silerinnaliste lindude haudemune, liikumiseks liikmesriikide vahel (näidis „POU-INTRA-LT20“). Delegeeritud määruse (EL) 2020/688 artiklit 37 muudeti hiljuti komisjoni delegeeritud määrusega (EL) 2021/1706, (6) et teha erand selliste saadetiste veoks, mis sisaldavad vähem kui 20 ööpäevast kodulinnutibu (v.a silerinnaliste lindude tibud), kes on koorunud haudemunadest, mis on liitu toodud kolmandast riigist või kolmandalt territooriumilt või selle tsoonist. See muudatus peaks kajastuma kõnealuses loomatervise/ametliku sertifikaadi näidises. Seepärast tuleks rakendusmääruse (EL) 2021/403 I lisa 18. peatükki vastavalt muuta.
                  
               
                     (3)
                  
                  
                     Rakendusmääruse (EL) 2021/403 I lisa 19. peatükis on esitatud loomatervise/ametliku sertifikaadi näidis tapmiseks ettenähtud kodulindude liikumiseks liikmesriikide vahel (näidis „POU-INTRA-Y“). Komisjoni delegeeritud määruse (EL) 2020/687 (7) artiklites 29 ja 44 on sätestatud eritingimused, mille kohaselt lubatakse kaitse- või järelevalvetsoonis olevate loetellu kantud liikidesse kuuluvate peetavate loomade tapamajja vedu pärast A-kategooria taudi puhangu kinnitamist. Need eritingimused peaksid kajastuma kõnealuses loomatervise/ametliku sertifikaadi näidises. Seepärast tuleks rakendusmääruse (EL) 2021/403 I lisa 19. peatükki vastavalt muuta.
                  
               
                     (4)
                  
                  
                     Rakendusmääruse (EL) 2021/403 II lisa 27. peatükis on esitatud loomatervise/ametliku sertifikaadi näidis muude kodulindude kui silerinnaliste lindude haudemunade liitu toomiseks (näidis „HEP“) ja 28. peatükis loomatervise sertifikaadi näidis silerinnaliste lindude haudemunade liitu toomiseks (näidis „HER“). Delegeeritud määruse (EL) 2020/692 artiklit 107 muudeti hiljuti komisjoni delegeeritud määrusega (EL) 2021/1705, (8) et kehtestada uued nõuded kodulindude haudemunade saadetistele seoses nende päritolukarja kontrollimisega. Need uued nõuded peaksid kajastuma kõnealustes sertifikaatide näidistes. Seepärast tuleks rakendusmääruse (EL) 2021/403 II lisa 27. ja 28. peatükki vastavalt muuta.
                  
               
                     (5)
                  
                  
                     Rakendusmääruse (EL) 2021/403 II lisa 34. peatükis on sätestatud loomatervise sertifikaadi näidis tehistingimustes peetavate lindude liitu toomiseks (näidis „CAPTIVE-BIRDS“). Delegeeritud määruse (EL) 2020/692 artiklit 62 muudeti hiljuti delegeeritud määrusega (EL) 2021/1705, et kehtestada erand konkreetsetest tehistingimustes peetavate lindude suhtes kehtivatest loomatervisenõuetest võistlustuvide liitu toomiseks sellisest kolmandast riigist või selliselt kolmandalt territooriumilt või selle tsoonist, kus neid tavaliselt peetakse, kavatsusega nad kohe vabastada, eeldades et nad lendavad tagasi kõnealusesse kolmandasse riiki või kõnealusele kolmandale territooriumile või selle tsooni. Seepärast tuleks neid muudatusi kajastada määruses (EL) 2021/403, jättes selle tehistingimustes peetavate lindude kategooria kõnealusest loomatervise sertifikaadi näidisest välja ja kehtestades selle asemel uue loomatervise sertifikaadi näidise selliste võistlustuvide liitu toomiseks, kes pärast seda kohe vabastatakse (näidis „RACING PIGEONS-IMMEDIATE RELEASE“). Seepärast on vaja muuta rakendusmääruse (EL) 2021/403 II lisa 34. peatükki ja lisada sellesse lisasse uus 34a. peatükk.
                  
               
                     (6)
                  
                  
                     Seetõttu tuleks rakendusmääruse (EL) 2021/403 I ja II lisa vastavalt muuta.
                  
               
                     (7)
                  
                  
                     Rakendusmääruse (EL) 2021/403 artiklis 17 on loetletud loomatervise sertifikaatide ja loomatervise/ametlike sertifikaatide näidised, mida tuleb kasutada teatavatesse kategooriatesse kuuluvate lindude ja loomse paljundusmaterjali liitu toomiseks. Seepärast on vaja seda muuta, et lisada kõnealusesse loetellu viide uuele näidisele „RACING PIGEONS-IMMEDIATE RELEASE“, mis lisatakse määruse II lisa uude 34a. peatükki.
                  
               
                     (8)
                  
                  
                     Selleks et vältida kaubandushäireid seoses selliste saadetiste liitu toomisega, mis on hõlmatud rakendusmääruse (EL) 2021/403 II lisasse käesoleva määrusega tehtavate muudatustega, tuleks üleminekuperioodil teatavatel tingimustel lubada kasutada sertifikaate, mis on välja antud rakendusmääruse (EL) 2021/403 kohaselt ja kohaldatud enne käesoleva määrusega tehtud muudatusi.
                  
               
                     (9)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmäärust (EL) 2021/403 muudetakse järgmiselt.
            
                        1)
                     
                     
                        Artiklit 17 muudetakse järgmiselt:
                        
                                    a)
                                 
                                 
                                    punkt l asendatakse järgmisega:
                                    
                                                „l)
                                             
                                             
                                                vastavalt II lisa 34. peatükis esitatud näidisele koostatud „CAPTIVE-BIRDS, other than racing pigeons“ tehistingimustes peetavate lindude (v.a kohe pärast liitu toomist vabastatavate võistlustuvide) puhul;“;
                                             
                                          
                              
                                    b)
                                 
                                 
                                    punkt m asendatakse järgmiste punktidega m ja n:
                                    
                                                „m)
                                             
                                             
                                                vastavalt II lisa 34a. peatükis esitatud näidisele koostatud „RACING PIGEONS-IMMEDIATE RELEASE“ kohe pärast liitu toomist vabastatavate võistlustuvide puhul;
                                             
                                          
                                                n)
                                             
                                             
                                                vastavalt II lisa 35. peatükis esitatud näidisele koostatud „HE-CAPTIVE-BIRDS“ tehistingimustes peetavate lindude haudemunade puhul.“
                                             
                                          
                              
                  
                        2)
                     
                     
                        I ja II lisa muudetakse vastavalt käesoleva määruse lisale.
                     
                  
         
            Artikkel 2
            Kuni 15. septembrini 2022 kestval üleminekuperioodil on jätkuvalt lubatud liitu tuua teatavatesse liikidesse ja kategooriatesse kuuluvate kodulindude ja tehistingimustes peetavate lindude ning nende paljundusmaterjali saadetisi, millega on kaasas enne käesoleva määrusega tehtud muudatusi kohaldatud rakendusmääruse (EL) 2021/403 II lisa 27., 28. ja 34. peatükis esitatud näidise kohaselt välja antud nõuetekohane loomatervise/ametlik sertifikaat või nõuetekohane loomatervise sertifikaat, tingimusel et sertifikaat on välja antud hiljemalt 15. juunil 2022.
         
         
            Artikkel 3
            Käesolev määrus jõustub kolmandal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. jaanuar 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 84, 31.3.2016, lk 1.
         
            (2)  ELT L 95, 7.4.2017, lk 1.
         
            (3)  Komisjoni 24. märtsi 2021. aasta rakendusmäärus (EL) 2021/403, millega kehtestatakse Euroopa Parlamendi ja nõukogu määruste (EL) 2016/429 ja (EL) 2017/625 rakenduseeskirjad seoses teatavatesse kategooriatesse kuuluvate maismaaloomade ja nende paljundusmaterjali saadetiste liitu toomiseks ja liikmesriikidevaheliseks liikumiseks kasutatavate loomatervise sertifikaatide näidiste ja loomatervise/ametlike sertifikaatide näidistega, selliste sertifikaatidega seotud ametliku sertifitseerimisega ning tunnistatakse kehtetuks otsus 2010/470/EL (ELT L 113, 31.3.2021, lk 1).
         
            (4)  Komisjoni 17. detsembri 2019. aasta delegeeritud määrus (EL) 2020/688, millega täiendatakse Euroopa Parlamendi ja nõukogu määrust (EL) 2016/429 seoses maismaaloomade ja haudemunade liidusisest liikumist käsitlevate loomatervisenõuetega (ELT L 174, 3.6.2020, lk 140).
         
            (5)  Komisjoni 30. jaanuari 2020. aasta delegeeritud määrus (EL) 2020/692, millega täiendatakse Euroopa Parlamendi ja nõukogu määrust (EL) 2016/429 seoses teatavate loomade, loomse paljundusmaterjali ja loomsete saaduste saadetiste liitu toomise ning nende järgneva liikumise ja käitlemise eeskirjadega (ELT L 174, 3.6.2020, lk 379).
         
            (6)  Komisjoni 14. juuli 2021. aasta delegeeritud määrus (EL) 2021/1706, millega muudetakse ja parandatakse komisjoni delegeeritud määrust (EL) 2020/688, millega täiendatakse Euroopa Parlamendi ja nõukogu määrust (EL) 2016/429 seoses maismaaloomade ja haudemunade liidusisest liikumist käsitlevate loomatervisenõuetega (ELT L 339, 24.9.2021, lk 56).
         
            (7)  Komisjoni 17. detsembri 2019. aasta delegeeritud määrus (EL) 2020/687, millega täiendatakse Euroopa Parlamendi ja nõukogu määrust (EL) 2016/429 seoses teatavate loetellu kantud taudide ennetamise ja tõrje eeskirjadega (ELT L 174, 3.6.2020, lk 64).
         
            (8)  Komisjoni 14. juuli 2021. aasta delegeeritud määrus (EL) 2021/1705, millega muudetakse delegeeritud määrust (EL) 2020/692, millega täiendatakse Euroopa Parlamendi ja nõukogu määrust (EL) 2016/429 seoses teatavate loomade, loomse paljundusmaterjali ja loomsete saaduste saadetiste liitu sissetoomise ning nende järgneva liikumise ja käitlemise eeskirjadega (ELT L 339, 24.9.2021, lk 40).
      
      
         
            LISA
            Rakendusmääruse (EL) 2021/403 I ja II lisa muudetakse järgmiselt.
            
                        1)
                     
                     
                        I lisa muudetakse järgmiselt:
                        
                                    a)
                                 
                                 
                                    18. peatükk asendatakse järgmisega:
                                    „
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    “
                                 
                              
                                    b)
                                 
                                 
                                    19. peatükk asendatakse järgmisega:
                                    „
                                    
                                       
                                    
                                       
                                    
                                       
                                    
                                       
                                    
                                       
                                    “
                                 
                              
                  
                        2)
                     
                     
                        II lisa muudetakse järgmiselt:
                        
                                    a)
                                 
                                 
                                    sissejuhatavas tabelis, mis sisaldab kõnealuses lisas esitatud liitu toomiseks ja läbi liidu toimuvaks transiidiks kasutatavate loomatervise sertifikaatide näidiste ja loomatervise/ametlike sertifikaatide ning deklaratsioonide näidiste loetelu, muudetakse jagu, milles käsitletakse linde ja nende paljundusmaterjali, järgmiselt:
                                    
                                                i)
                                             
                                             
                                                kanne CAPTIVE-BIRDS asendatakse järgmisega:
                                                
                                                            „CAPTIVE-BIRDS, other than racing pigeons
                                                         
                                                         
                                                            34. peatükk: loomatervise sertifikaadi näidis tehistingimustes peetavate lindude (v.a kohe pärast liitu toomist vabastatavad võistlustuvid) liitu toomiseks“
                                                         
                                                      
                                          
                                                ii)
                                             
                                             
                                                kannete CAPTIVE-BIRDS ja HE-CAPTIVE-BIRDS vahele lisatakse järgmine kanne RACING PIGEONS-IMMEDIATE RELEASE:
                                                
                                                            „RACING PIGEONS-IMMEDIATE RELEASE
                                                         
                                                         
                                                            34a. peatükk: loomatervise sertifikaadi näidis kohe pärast liitu toomist vabastatavate võistlustuvide liitu toomiseks“
                                                         
                                                      
                                          
                              
                                    b)
                                 
                                 
                                    27. peatükk asendatakse järgmisega:
                                    „
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    “
                                 
                              
                                    c)
                                 
                                 
                                    28. peatükk asendatakse järgmisega:
                                    „
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    “
                                 
                              
                                    d)
                                 
                                 
                                    34. peatüki pealkirja muudetakse järgmiselt:
                                    
                                                „34.PEATÜKK.
                                                
                                             
                                             
                                                
                                                   LOOMATERVISE SERTIFIKAADI NÄIDIS TEHISTINGIMUSTES PEETAVATE LINDUDE (V.A KOHE PÄRAST LIITU TOOMIST VABASTATAVAD VÕISTLUSTUVID) LIITU TOOMISEKS (NÄIDIS „CAPTIVE-BIRDS OTHER THAN RACING PIGEONS“)“
                                                
                                             
                                          
                              
                                    e)
                                 
                                 
                                    34. peatüki ja 35. peatüki vahele lisatakse 34a. peatükk:
                                    „
                                    
                                       
                                    
                                       
                                    
                                       
                                    “